Cathedral

Οι Cathedral ήταν βρετανικό Doom metal συγκρότημα, το οποίο δημιουργήθηκε στο Κόβεντρι της Αγγλίας το 1989. Μετά την κυκλοφορία δέκα στούντιο δίσκων, οι Cathedral διαλύθηκαν το 2013, παίζοντας ζωντανά για τελευταία φορά στο "Soundwave festival" της Αυστραλίας το 2012.Cathedral Setlist at Soundwave Melbourne 2012

 Ιστορία 
Οι Cathedral σχηματίστηκαν από τον πρώην τραγουδιστή των Napalm Death, Λι Ντόριαν, τους κιθαρίστες Γκάρι Τζένινγκς και Άνταμ Λίχαν, τον μπασίστα Μαρκ Γκρίφιθς και το ντράμερ Άντι Μπέικερ, ο οποίος αντικαταστάθηκε λίγο αργότερα από τον Μπεν Μόχρι. Οι πρώτες τους πρόβες έλαβαν χώρα στα "Rich Bitch Studios" του Σέλι Όουκ, τον Μάρτιο του 1990, με τα μέλη του συγκροτήματος να προέρχονται από ακραία μουσικά είδη όπως το thrash metal, το grindcore και το death metal.The Unultimate Rockopedia

Το πρώτο τους ντέμο εκδόθηκε τον Οκτώβριο του 1990 με τίτλο "In Memorium", περιλαμβάνοντας τη διασκευή στο "All Your Sins" των Pentagram.Cathedral - In Memorium - Encyclopaedia Metallum Ακολούθησε ένα δεύτερο ντέμο μέσα στο 1991 και το συγκρότημα περιόδευσε στη Μεγάλη Βρετανία με τους Stormtroopers of Death και στη συνέχεια τους Saint Vitus, συνεχίζοντας με τους Sadus και τους Morbid Angel τον Μάρτιο του 1991Morbid Angel, international2, Manchester (GB) - May 16, 1991 και τους Paradise Lost στην Ολλανδία τον επόμενο μήνα.Cathedral Setlist at Zopo, Horst, Netherlands

Τα τύμπανα των Cathedral ανέλαβε ο Μάικ Σμέιλ για το ντεμπούτο-άλμπουμ τους, το οποίο κυκλοφόρησε με τον τίτλο "Forest of Equilibrium" στα τέλη του 1991.Cathedral - Forest of Equilibrium - Encyclopaedia Metallum Ο δίσκος είναι ένα από τα άλμπουμ που αποτέλεσαν οδηγό για τη μετέπειτα εξέλιξη του doom metal. Για την προώθηση του δίσκου, οι Cathedral περιόδευσαν μαζί με τους Anathema και τους My Dying Bride, πριν συνεχίσουν στην Ευρώπη μαζί με τους Carcass, Entombed και Confessor, στην περιοδεία με την ονομασία "Gods Of Grind".Entombed / Carcass / Cathedral / Confessor - Gods of Grind - Encyclopaedia Metallum Ακολούθησε η αμερικάνικη περιοδεία "Campaign For Musical Destruction" με τους Napalm Death, Carcass και Brutal Truth, πριν το συγκρότημα κλείσει τη χρονιά με τους Napalm Death και τους Trouble στη Γερμανία.

Το 1993 ξεκίνησε με τους Cathedral να παίζουν μαζί με τους Sleep και τους Penance, συνεχίζοντας με την πρώτη τους περιοδεία στην Ιαπωνία και άλλη μία αμερικάνικη περιοδεία μαζί με τους Mercyful Fate, Flotsam and Jetsam, Fight, Pentagram και Ironman.One From The Archives: 09/27/93 Mercyful Fate/ Flotsam & Jetsam/ Cathedral @ The Mirage, Minneapolis, MN Ο Γκρίφιθς αποχώρησε δίνοντας τη θέση του στον Λίο Σμι, ενώ ακολούθησαν οι Λίχαν και Γουόρτον, με τον Μπράιαν Ντίξον να αναλαμβάνει τα τύμπανα και τον Τζένινγκς να παραμένει ως μοναδικός κιθαρίστας του σχήματος.

Στις αρχές του 1993, είχε κυκλοφορήσει το δεύτερο τους άλμπουμ με τίτλο "The Ethereal Mirror" και το συγκρότημα περιόδευσε εκτενώς μέσα στο 1994 για την προώθηση του.Cathedral - The Ethereal Mirror - Encyclopaedia Metallum Η δημοτικότητα τους ανέβηκε, ιδιαίτερα στην Ευρώπη, όπου περιόδευσαν μαζί με τη μεγαλύτερή τους επιρροή, τους Black Sabbath, σε μία περιοδεία της οποίας το βρετανικό σκέλος αναβλήθηκε λόγω αποχώρησης των προσωρινών μελών, του κιθαρίστα Βίκτορ Γκρίφιν και του ντράμερ Τζο Χασελβάντερ. Τα τύμπανα ανέλαβε ο Μπάρι Στερν των Trouble ολοκληρώνοντας την περιοδεία.Drummerszone artists - Barry Stern - Drummerszone.com
Το 1995, οι Cathedral περιόδευσαν μαζί με τους Deicide και τους Brutal Truth και κυκλοφόρησαν το "The Carnival Bizarre" τον Σεπτέμβριο εκείνης της χρονιάς, σε παραγωγή του Κιτ Γούλβεν.Cathedral - The Carnival Bizarre - Encyclopaedia Metallum Στο τραγούδι "Utopian Blaster" συμμετείχε ο κιθαρίστας των Black Sabbath, Τόνι ΑϊόμιCathedral – Utopian blaster (feat. Tony iommi) και οι Cathedral περιόδευσαν στη Μεγάλη Βρετανία με τους Anathema να ανοίγουν τις εμφανίσεις τους, για να συνεχίσουν στην Ευρώπη μαζί με τους Motörhead.

Το 1996 κυκλοφόρησαν το σινγκλ "Hopkins' (The Witchfinder General)", το οποίο περιείχε τη διασκευή στο "Fire" των The Crazy World of Arthur Brown.Hopkins (The Witchfinder General) - Encyclopaedia Metallum Ακολούθησε το άλμπουμ "Supernatural Birth Machine" σταθεροποιώντας τις πωλήσεις του συγκροτήματος και την επόμενη χρονιά έπαιξαν στο φεστιβάλ για τα εκατό χρόνια από το μυθιστόρημα "Δράκουλας" του Μπραμ Στόκερ.Supernatural Birth Machine - Encyclopaedia MetallumFestival: Goth bands resurrected for weekend of Dracula

Ακολούθησε το "Caravan Beyond Redemption" το 1998 και στην αλλαγή της χιλιετίας κυκλοφόρησε η συλλογή "In Memoriam", η οποία αποτελούνταν από το ομώνυμο ντέμο του 1990 και ζωντανές ηχογραφήσεις από την επόμενη χρονιά.Caravan Beyond Redemption - Encyclopaedia Metallum Οι Cathedral κυκλοφόρησαν τα "Endtyme" (2001) και "The VIIth Coming" (2002) και περιόδευσαν ως πρώτο όνομα με τους Electric Wizard.Cathedral - Endtyme - Encyclopaedia MetallumCathedral - The VIIth Coming - Encyclopaedia Metallum Στις αρχές του 2003, πραγματοποίησαν άλλη μία ευρωπαϊκή περιοδεία με τους Samael και τους Ούγγρους Without Face.WITHOUT FACE Added To CATHEDRAL/SAMAEL European Tour Τον Σεπτέμβριο της ίδιας χρονιάς πραγματοποίησαν μαζί με τους Strapping Young Lad και τους Samael, τη βορειοαμερικανική περιοδεία "Redemption Tour".REDEMPTION TOUR 2003: More Dates Announced

250px|thumb|Οι Cathedral στο φεστιβάλ "Legends of Chaos" του 2009
Στα μέσα του 2003 υπέγραψαν στη "Nuclear Blast" και ξεκίνησαν να δουλεύουν πάνω στον όγδοο δίσκο τους, με αρχικό τίτλο "Seeds Of Decay". Η "Earache" κυκλοφόρησε τη συλλογή "The Serpent's Gold" με ακυκλοφόρητες ηχογραφήσεις και τη διασκευή στο "Rabies" των Witchfinder General,Cathedral - The Serpent's Gold - Encyclopaedia Metallum ακολουθούμενο από μία μικρή βρετανική περιοδεία και μία εμφάνιση στο "Wacken Open Air" της Γερμανίας,Cathedral at Wacken Open Air 2004 - Setlist.fm ενώ τον Οκτώβριο του 2004 άνοιγαν τις εμφανίσεις των HIM στη Μεγάλη Βρετανία. Στις αρχές του 2005, πέθανε ο πρώην ντράμερ του συγκροτήματος, Μπάρι Στερν, από επιπλοκές μετά την επέμβαση στον γοφό του.People who died (Part One) "The Metal Majesty Of Barry Stern

Οι Cathedral μπήκαν στα "New Rising Studios" τον Μάιο του 2005 με παραγωγό τον Γουόρεν Ράικερ, ηχογραφώντας το "The Garden of Unearthly Delights",The Garden of Unearthly Delights - Encyclopaedia Metallum για την προώθηση του οποίου περιόδευσαν στην Ευρώπη μαζί με τους Candlemass και τους Grand Magus,CANDLEMASS To Tour Europe With CATHEDRAL, GRAND MAGUS ενώ στη συνέχεια ένωσαν τις δυνάμεις τους με τους Cradle of Filth.support cradle of filth in uk - Nuclear Blast Στις 9 Ιουνίου 2006 εμφανίστηκαν στο "Download festival" μαζί με τους Tool, τους Deftones, τους Soulfly, κ.α.,CATHEDRAL - Download festival 2006 - YouTube ενώ έπαιξαν και στο "Monterrey Metal Fest" μαζί με ονόματα όπως οι Blind Guardian, Obituary, U.D.O., κ.α..Cathedral Setlist at Monterrey Metal Fest Vol. 3 - Setlist.fm

Το 2009 το The Ethereal Mirror επανεκδόθηκε σε μορφή τριπλού CD, το οποίο εκτός του αρχικού δίσκου περιελάμβανε το ΕΡ "Statik Majik" και το 40λεπτο ντοκιμαντέρ με τίτλο "Ethereal Reflections".CATHEDRAL: 'The Ethereal Mirror' Reissue Details Revealed Το συγκρότημα εμφανίστηκε στο "Hammerfest" με ονόματα όπως οι Paradise Lost, Saxon, Sepultura και Opeth, στην Ουαλία τον Απρίλιο του 2009Hammerfest 2009 Day 2 - Getty Images και στο "Wacken Open Air" μερικούς μήνες αργότερα μαζί με τους Thin Lizzy, Saxon, UFO, Motörhead και Heaven and Hell.Cathedral Setlist at Wacken Open Air 2009 - Setlist.fm

To 2010 κυκλοφόρησαν το διπλό "The Guessing Game", το άλμπουμ με τα περισσότερα progressive στοιχεία σε ολόκληρη τη δισκογραφία τους.Cathedral - The Guessing Game - Encyclopaedia Metallum Στις αρχές της επόμενης χρονιάς, ανακοινώθηκε ότι μετά την κυκλοφορία του δίσκου "The Last Spire" οι Cathedral θα διαλυόταν, με τον Ντόριαν να δηλώνει αργότερα ότι "απλά ήρθε ο καιρός να σταματήσουν να υπάρχουν και ότι ήταν θαύμα που άντεξαν τόσα χρόνια".CATHEDRAL Announces Plans To Disband Ο δίσκος κυκλοφόρησε τον Απρίλιο του 2013 μπαίνοντας στα σουηδικά και τα φινλανδικά τσαρτ,Cathedral - The Last Spire - Encyclopaedia Metallum ενώ το συγκρότημα έδωσε την τελευταία του συναυλία στο φεστιβάλ "Soundwave" του 2012.

 Δισκογραφία 
Στούντιο ηχογραφήσεις
 Forest of Equilibrium (1991)
 The Ethereal Mirror (1993)
 The Carnival Bizarre (1995)
 Supernatural Birth Machine (1996)
 Caravan Beyond Redemption (1998)
 Endtyme (2001)
 The VIIth Coming (2002)
 The Garden of Unearthly Delights (2005)
 The Guessing Game (2010)
 The Last Spire (2013) Ζωντανές ηχογραφήσεις 
 Anniversary (2011)

Συλλογές
 In Memoriam (2000)
 The Serpent's Gold (2004)
 Something In The Water- A Rise Above Compilation (2013)

 Εξωτερικοί σύνδεσμοι 


 Παραπομπές 

Πηγές

 Cathedral | Music Biography, Credits and Discography | Allmusic
 Cathedral - Encyclopaedia Metallum: The Metal Archives
 Cathedral - Earache Records

Κατηγορία:Αγγλικά heavy metal συγκροτήματα
Κατηγορία:Αγγλικά doom metal συγκροτήματα